CELEX: 32019D0329
Language: mt
Date: 2019-02-25 00:00:00
Title: Deċiżjoni ta' Implimentazzjoni tal-Kummissjoni (UE) 2019/329 tal-25 ta' Frar 2019 li tistabbilixxi l-ispeċifikazzjonijiet dwar il-kwalità, ir-riżoluzzjoni u l-użu tal-marki tas-swaba' u tal-immaġni tal-wiċċ għall-verifika u l-identifikazzjoni bijometrika fis-Sistema ta' Dħul u Ħruġ (EES)

26.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 57/18
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/329
         tal-25 ta' Frar 2019
         li tistabbilixxi l-ispeċifikazzjonijiet dwar il-kwalità, ir-riżoluzzjoni u l-użu tal-marki tas-swaba' u tal-immaġni tal-wiċċ għall-verifika u l-identifikazzjoni bijometrika fis-Sistema ta' Dħul u Ħruġ (EES)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/2226 tal-Parlament Ewropew u tal-Kunsill tat-30 ta' Novembru 2017 li jistabbilixxi Sistema ta' Dħul/Ħruġ (EES) biex tiġi rreġistrata data dwar id-dħul u l-ħruġ u data dwar iċ-ċaħda tad-dħul ta' ċittadini ta' pajjiżi terzi li jaqsmu l-fruntieri esterni tal-Istati Membri u li jiddetermina l-kondizzjonijiet għall-aċċess għall-EES għal raġunijiet ta' infurzar tal-liġi, u li jemenda l-Konvenzjoni li timplimenta l-Ftehim ta' Schengen u r-Regolament (KE) Nru 767/2008 u r-Regolament (UE) Nru 1077/2011 (1), u b'mod partikolari l-Artikolu 36, il-punti (a) u (b), l-ewwel paragrafu tiegħu,
         Billi:
         
                     (1)
                  
                  
                     Ir-Regolament (UE) 2017/2226 stabbilixxa s-Sistema ta' Dħul/Ħruġ (Entry/Exit System, EES) bħala sistema li tirreġistra elettronikament il-ħin u l-post tad-dħul u l-ħruġ ta' ċittadini ta' pajjiżi terzi li jitħallew jidħlu għal soġġorn qasir fit-territorju tal-Istati Membri u li tikkalkula t-tul ta' żmien tas-soġġorn awtorizzat tagħhom.
                  
               
                     (2)
                  
                  
                     L-EES għandha l-għan li ttejjeb il-ġestjoni tal-fruntieri esterni, twaqqaf l-immigrazzjoni irregolari u tiffaċilita l-ġestjoni tal-flussi migratorji. Jenħtieġ li l-EES, b'mod partikolari, tikkontribwixxi għall-identifikazzjoni ta' kull persuna li ma tissodisfax jew li ma tkunx għadha tissodisfa l-kondizzjonijiet tas-soġġorn awtorizzat fit-territorju tal-Istati Membri. Barra minn hekk, jenħtieġ li l-EES tikkontribwixxi għall-prevenzjoni, l-identifikazzjoni u l-investigazzjoni ta' reati terroristiċi u ta' reati kriminali serji oħra.
                  
               
                     (3)
                  
                  
                     Peress li l-kwalità u l-affidabbiltà tad-data bijometrika huma fatturi ewlenin ta' suċċess għall-EES biex jintlaħaq il-potenzjal sħiħ tagħha, huwa meħtieġ li jiġu stabbiliti l-ispeċifikazzjonijiet għall-kwalità, ir-riżoluzzjoni u l-użu kemm tal-marki tas-swaba' kif ukoll tal-immaġni tal-wiċċ għal verifika bijometrika fl-EES, inkluż meta tittieħed live jew estratta b'mod elettroniku minn Dokument elettroniku tal-Ivvjaġġar li Jinqara minn Magna (eMRTD). Peress li l-kwalità tal-marki tas-swaba' rreġistrati se jkollha impatti snin wara r-reġistrazzjoni fuq il-funzjonament xieraq tal-EES, jenħtieġ li l-fatturi ambjentali u operazzjonali tar-reġistrazzjoni tal-kwalità tal-marki tas-swaba' jiġu mmonitorjati mill-qrib fuq medda twila ta' żmien.
                  
               
                     (4)
                  
                  
                     Din id-deċiżjoni ma toħloq l-ebda standard ġdid; Hi koerenti mal-istandards tal-ICAO.
                  
               
                     (5)
                  
                  
                     Abbażi ta' dawn il-miżuri imbagħad jenħtieġ li l-Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta' libertà, sigurtà u ġustizzja tkun tista' tiddefinixxi t-tfassil tal-arkitettura fiżika tal-EES, inkluż l-Infrastruttura ta' Komunikazzjoni tagħha, kif ukoll l-ispeċifikazzjonijiet tekniċi tas-sistema biex tiġi żviluppata l-EES.
                  
               
                     (6)
                  
                  
                     F'dan il-qafas, huwa għalhekk meħtieġ li jiġu adottati speċifikazzjonijiet għall-kwalità, ir-riżoluzzjoni u l-użu tal-marki tas-swaba' u tax-xbieha tal-wiċċ għal verifika bijometrika u l-identifikazzjoni fis-Sistema ta' Dħul/Ħruġ (EES).
                  
               
                     (7)
                  
                  
                     Din id-Deċiżjoni hija mingħajr preġudizzju għall-applikazzjoni tad-Direttiva 2004/38/KE tal-Parlament Ewropew u tal-Kunsill (2).
                  
               
                     (8)
                  
                  
                     F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma ħaditx sehem fl-adozzjoni tar-Regolament (UE) 2017/2226 u mhijiex marbuta bih jew soġġetta għall-applikazzjoni tiegħu. Madankollu, peress li r-Regolament (UE) 2017/2226 jimxi fuq il-passi tal-acquis ta' Schengen, id-Danimarka, f'konformità mal-Artikolu 4 ta' dak il-Protokoll, fit-30 ta' Mejju 2018 innotifikat id-deċiżjoni tagħha li timplimenta r-Regolament (UE) 2017/2226 fil-liġi nazzjonali tagħha. Għaldaqstant, id-Danimarka hija marbuta bid-dritt internazzjonali li timplimenta din id-Deċiżjoni.
                  
               
                     (9)
                  
                  
                     Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li r-Renju Unit ma jiħux sehem fihom, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.
                  
               
                     (10)
                  
                  
                     Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li l-Irlanda ma tiħux sehem fihom, skont id-Deċiżjoni tal-Kunsill 2002/192/KE (4); Għaldaqstant l-Irlanda mhijiex qiegħda tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.
                  
               
                     (11)
                  
                  
                     Fir-rigward tal-Iżlanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta' dawn iż-żewġ Stati mal-implimentazzjoni, l-applikazzjoni u l-iżvilupp tal-acquis ta' Schengen (5), li jaqgħu fil-qasam imsemmi fil-Punt A tal-Artikolu 1 tad-Deċiżjoni tal-Kunsill 1999/437/KE (6).
                  
               
                     (12)
                  
                  
                     Fir-rigward tal-Iżvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen, fis-sens tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen (7), li jaqgħu taħt il-qasam imsemmi fil-Punt A tal-Artikolu 1 tad-Deċiżjoni 1999/437/KE, moqri flimkien mal-Artikolu 3 tad-Deċiżjoni tal-Kunsill 2008/146/KE (8).
                  
               
                     (13)
                  
                  
                     Fir-rigward tal-Liechtenstein, din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen, fis-sens tal-Protokoll bejn l-Unjoni Ewropea, il-Komunità Ewropea u l-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen (9), li jaqgħu fil-qasam imsemmi fil-Punt A tal-Artikolu 1 tad-Deċiżjoni 1999/437/KE, moqri flimkien mal-Artikolu 3 tad-Deċiżjoni tal-Kunsill 2011/350/UE (10).
                  
               
                     (14)
                  
                  
                     Fir-rigward ta' Ċipru, il-Bulgarija, ir-Rumanija u l-Kroazja, l-operat tal-EES jitlob l-għoti ta' aċċess passiv għall-VIS u dħul fis-seħħ tad-dispożizzjonijiet kollha tal-acquis ta' Schengen relatati mas-SIS f'konformità mad-Deċiżjonijiet rilevanti tal-Kunsill. Dawk il-kundizzjonijiet jistgħu jiġu ssodisfati biss ladarba l-verifika skont il-proċedura ta' evalwazzjoni applikabbli ta' Schengen tkun tlestiet b'suċċess. Għaldaqstant, jenħtieġ li l-EES titħaddem biss minn dawk l-Istati Membri li jissodisfaw dawk il-kundizzjonijiet sa ma jibdew l-operazzjonijiet tal-EES. L-Istati Membri li ma jkunux qegħdin joperaw l-EES mill-bidu nett tal-operazzjonijiet jenħtieġ li jkunu konnessi mal-EES f'konformità mal-proċedura stabbilita fir-Regolament (UE) 2017/2226 ladarba jiġu ssodisfati dawk il-kundizzjonijiet kollha.
                  
               
                     (15)
                  
                  
                     Il-Kontrollur Ewropew għall-Protezzjoni tad-Data ta l-opinjoni tiegħu fis-27 ta' Lulju 2018.
                  
               
                     (16)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat għall-Fruntieri Intelliġenti,
                  
               ADOTTA DIN ID-DEĊIŻJONI:
         
            Artikolu 1
            
               1.   L-ispeċifikazzjonijiet relatati mal-kwalità, ir-riżoluzzjoni u l-użu tal-marki tas-swaba' għall-verifika bijometrika u l-identifikazzjoni fl-EES huma stabbiliti fl-Anness
            
            
               2.   L-ispeċifikazzjonijiet għall-kwalità, ir-riżoluzzjoni u l-użu tal-immaġni tal-wiċċ għal verifika bijometrika u identifikazzjoni fl-EES inkluż meta meħuda fuq il-post jew miksuba b'mod elettroniku mill-eMRTD, huma stabbiliti fl-Anness.
            
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-25 ta' Frar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 9.12.2017, p. 20.
         
            (2)  Id-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU L 158, 30.4.2004, p. 77).
         
            (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).
         
            (4)  Id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).
         
            (5)  ĠU L 176, 10.7.1999, p. 36.
         
            (6)  Id-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill tal-Unjoni Ewropea u r-Repubblika tal-Islanda u r-Renju tan-Norveġja rigward l-assoċjazzjoni ta' dawk iż-żewġ stati mal-implimentazzjoni, l-applikazzjoni u l-iżvilupp tal-acquis tax-Schengen (ĠU L 176, 10.7.1999, p. 31).
         
            (7)  ĠU L 53, 27.2.2008, p. 52.
         
            (8)  Id-Deċiżjoni tal-Kunsill 2008/146/KE tat-28 ta' Jannar 2008 dwar il-konklużjoni f'isem il-Komunità Ewropea, tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen (ĠU L 53, 27.2.2008, p. 1).
         
            (9)  ĠU L 160, 18.6.2011, p. 21.
         
            (10)  Id-Deċiżjoni tal-Kunsill 2011/350/UE tas-7 ta' Marzu 2011 dwar il-konklużjoni, f'isem l-Unjoni Ewropea, tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta' Schengen, relatat mal-abolizzjoni tal-verifiki mal-fruntieri interni u l-moviment tal-persuni (ĠU L 160, 18.6.2011, p. 19).
      
      
         
            ANNESS
            1.   KWALITÀ
            1.1.   Livelli limiti
            
            1.1.1.   Marki tas-swaba'
            
            
               Ir-reġistrazzjoni
            
            Fil-mument tar-reġistrazzjoni, għandha tintuża l-verżjoni 2.0 (jew verżjoni aktar ġdida) tal-metrika tal-Fingerprint Image Quality (NFIQ) (1) definita min-National Institute of Standards an Technology (NIST) biex jiġi vverifikat li l-kwalità tad-data tal-marki tas-swaba' maqbuda tirrispetta l-limiti li għandhom jiġu speċifikati fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226.
            Għall-iskop ta' reġistrazzjoni, il-kwalità tad-data tal-marki tas-swaba' għandha tiġi vvalutata:
            
                        —
                     
                     
                        fil-livell nazzjonali mill-Istati Membri fil-mument tal-qabda qabel it-trażmissjoni tagħhom lejn is-Sistema Ċentrali tal-EES (CS-EES), b'mod fakultattiv bl-appoġġ ta' għodda pprovduta, miżmuma u aġġornata mill-eu-LISA, u,
                     
                  
                        —
                     
                     
                        fil-livell ċentrali.
                     
                  
               Verifika
            
            Għall-fini ta' verifika, huwa rakkomandat li tiġi vvalutata l-kwalità tad-data tal-marki tas-swaba' mill-Istati Membri fil-ħin tal-ġbir qabel ma jiġu trażmessi lill-CS-EES billi tintuża l-verżjoni 2.0 (jew verżjoni aktar ġdida) tal-metrika tal-Marki tas-Swaba' tan-NIST tal-Marki tas-Swaba' tan-NIST (NFIQ) jew, fejn ikun teknikament impossibbli, billi tintuża metrika oħra li preferibbilment għandha tkun korrelatata mal-verżjoni 2.0 (jew verżjoni aktar ġdida) tal-NFIQ. Il-korrelazzjoni għandha tiġi akkwistata a priori. Jekk tinkiseb verżjoni ta' NFIQ 2.0 (jew verżjoni aktar ġdida) ta' kwalità, din għandha tintbagħat fl-istess ħin li fih tintbagħat id-data tal-marki tas-swaba' lill-CS-EES.
            1.1.2.   Immaġnijiet tal-wiċċ
            
            Il-kwalità tal-immaġnijiet tal-wiċċ, inklużi dawk qrib l-infra-aħmar, għandha tkun konformi mal-limiti speċifikati fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226 u mar-rekwiżiti tal-immaġni ta' ISO/IEC 19794–5: 2011 Tip ta' immaġni frontali. Il-kwalità tal-immaġni tal-wiċċ għandha tiġi vvalutata fil-livell nazzjonali mill-Istati Membri fiż-żmien tal-qabda, qabel it-trażmissjoni tagħhom lis-CS-EES, b'mod fakultattiv bl-appoġġ ta' għodda pprovduta, miżmuma u aġġornata mill-eu-LISA. L-algoritmu tal-kwalità tal-wiċċ għandu jkun komprensibbli f'termini tal-kriterji ISO/IEC 19794–5: 2011.
            Il-limitu ta' kwalità għall-immaġini tal-wiċċ għandu jiġi ffissat bl-użu ta' algoritmu ta' valutazzjoni tal-kwalità tal-immaġni tal-wiċċ ibbażat fuq il-miżuri ta' kwalità deskritti f'ISO 19794–5 u jipprovdi kontrolli tal-kwalità analogi għal dawk implimentati mis-CSl-EES (2).
            1.2.   Valuri ta' prestazzjoni għall-preċiżjoni bijometrika
            
            Definizzjonijiet
            Il-valuri tal-prestazzjoni għal preċiżjoni bijometrika kif definiti fl-Artikolu 3 tar-Regolament (UE) 2017/2226 huma:
            
                        “(29)
                     
                     
                        ‘Rata ta' Nuqqas ta' Reġistrazzjonijiet’ (FTER) tfisser il-proporzjon ta' reġistrazzjonijiet bi kwalità insuffiċjenti tar-reġistrazzjoni bijometrika;
                     
                  
                        (30)
                     
                     
                        ‘Rata ta' Identifikazzjoni Pożittiva Falza’ (FPIR) tfisser il-proporzjon ta' tqabbil waqt tiftix bijometriku li ma jappartjenix għall-vjaġġatur li qed jiġi vverifikat;
                     
                  
                        (31)
                     
                     
                        ‘Rata ta' Identifikazzjoni Negattiva Falza’ (FNIR) tfisser il-proporzjon ta' tqabbil li ma sarx waqt tiftix bijometriku minkejja li d-data biojmetrika tal-vjaġġatur kienet irreġistrata.”
                     
                  It-“tfittxija bijometrika” msemmija fil-punti (30) u (31) hija l-istess bħal identifikazzjoni bijometrika jew tfittxija “1 sa N”.
            F'konformità mal-Artikolu 36, l-ewwel paragrafu, il-punt (g) tar-Regolament (UE) 2017/2226, l-opportunità titħalla f'idejn l-att ta' implimentazzjoni biex jiġu ddefiniti valuri addizzjonali tal-prestazzjoni bijometrika.
            Ir-Rata ta' Identifikazzjoni Falza (FMR) hija l-proporzjon ta' tentattivi ta' imposturi li jiġu ddikjarati b'mod falz li jaqblu ma' mudell ta' oġġett ieħor (il-mudell bijometriku ta' persuna).
            Ir-Rata ta' Identifikazzjoni Negattiva Falza (FNMR, False Non-Match(ing) Rate) hija l-proporzjon ta' tentattivi ġenwini li jiġu ddikjarati b'mod falz li ma jaqblux ma' mudell tal-istess oġġett.
            Tentattiv ġenwin huwa tentattiv wieħed minn utent biex jaqbel mal-mudell maħżun tiegħu/tagħha stess. Tentattiv ta' imposturi huwa l-oppost — il-mudell tal-utent jitqabbel mal-mudell ta' ħaddieħor.
            1.2.1.   Nuqqas ta' Reġistrazzjoni
            
            Il-valur ta' mira għal Rata ta' Nuqqas ta' Reġistrazzjoni huwa żero. L-Istati Membri għandhom jieħdu ħsieb li jevitaw każijiet bħal dawn billi jużaw proċess ta' reġistrazzjoni ffukat fuq il-kwalità.
            1.2.2.   Preċiżjoni tal-verifika bijometrika
            
            Il-valuri massimi tar-Rata ta' Identifikazzjoni Negattiva Falza (FNMR) f'Rata ta' Identifikazzjoni Falza (FMR) = 0,05 % (5 għal kull 10 000) huma:
            
                        Tip
                     
                     
                        FMR
                     
                     
                        FNMR
                     
                  
                        Marki tas-swaba
                     
                     
                        0,05 %
                     
                     
                        < 0,5 %
                     
                  
                        L-Immaġni tal-Wiċċ
                     
                     
                        0,05 %
                     
                     
                        < 1 %
                     
                  1.2.3.   Il-preċiżjoni tal-identifikazzjoni bijometrika
            
            Il-valuri massimi tar-Rata ta' Identifikazzjoni Negattiva Falza f'Rata ta' Identifikazzjoni Pożittiva Falza = 0,1 % (1 għal kull 1 000) huma:
            
                        Tip
                     
                     
                        FPIR
                     
                     
                        FNIR
                     
                  
                        Marki tas-swaba
                     
                     
                        0,1 %
                     
                     
                        < 1,5 %
                     
                  
                        Immaġni tal-Wiċċ u Marki tas-Swaba' (multimodali)
                     
                     
                        0,1 %
                     
                     
                        < 1 %
                     
                  1.3.   Monitoraġġ tal-prestazzjoni tal-preċiżjoni bijometrika
            
            Il-prestazzjoni ta' preċiżjoni bijometrika għandha titkejjel fuq id-data reali miġbura minn kull Stat Membru abbażi ta' kampjun rappreżentattiv ta' każijiet fuq bażi ta' kuljum f'punti ta' qsim tal-fruntiera. Il-kejl huwa ġestit ċentralment, kompletament awtomatizzat u ma jeħtieġx l-aċċess għal data personali mill-operatur.
            Il-kejl tal-prestazzjoni bijometrika m'għandux għalfejn isir b'mod kontinwu: Dan il-kejl jista' jiġi diżattivat jew attivat iżda għandu jitwettaq minn eu-LISA fuq bażi regolari (tal-inqas darba fix-xahar).
            Il-kejl tal-prestazzjoni bijometrika ma jużax id-data bijometrika nnifisha. Il-mudelli tal-immaġnijiet użati għall-kejl tal-akkuratezza jitħassru awtomatikament wara l-eżekuzzjoni tal-proċess ta' evalwazzjoni. Ir-riżultati kollha tal-kejl tal-prestazzjoni ma għandux ikun fihom informazzjoni personali.
            1.3.1.   Kejl tal-FIR (Rata ta' Identifikazzjoni Pożittiva Falza)
            
            Iċ-ċifra li ġejja turi li l-mudelli għall-kampjun bijometriku kemm tal-marki tas-swaba' kif ukoll tal-immaġni tal-wiċċ jinsabu fis-Sistema ta' Tqabbil Bijometriku għal numru “n” ta' identitajiet.
            
               
            Il-proċess ta' kejl għandu jkun kif ġej:
            
                        1.
                     
                     
                        Persuna soġġetta għal reġistrazzjoni fl-EES tippreżenta kampjun ta' waħda jew taż-żewġ modalitajiet bijometriċi (marki tas-swaba' u immaġni tal-wiċċ).
                     
                  
                        2.
                     
                     
                        Il-verifika bijometrika titwettaq bid-data ta' referenza bijometrika li tikkorrispondi mal-identità tal-persuna (il-pass 1 tal-figura msejħa “verifika awtomatika”).
                     
                  
                        3.
                     
                     
                        Għal sett kontinwu ta' kampjuni, it-tieni modalità bijometrika tinkiseb mill-istess persuna (jew ġiet ippreżentata flimkien mal-Pass 1 jew inkella tista' tiġi estratta mid-data ta' referenza bijometrika li tikkorrispondi għall-identità tal-persuna). Il-bijometriċi kkombinati jintużaw biex issir identifikazzjoni fuq id-daqs komplut tal-gallerija minbarra l-bijometrika tal-persuna li lilha jkun jappartjeni l-kampjun bijometriku (pass 2 tal-figura msejħa “identifikazzjoni magħrufa li tkun negattiva”). Dan il-proċess ta' identifikazzjoni huwa mistenni li jrendi riżultat ta' żero peress li l-kampjun bijometriku li jaqbel tneħħa b'mod volontarju mit-tqabbil.
                        F'każ li l-modalità użata fil-pass 2 tkun tikkorrispondi mal-marki tas-swaba', issir identifikazzjoni (biex tiġi evalwata l-preċiżjoni tal-identifikazzjoni tal-marki tas-swaba') taħt l-istess kundizzjonijiet imsemmija fl-ewwel subparagrafu.
                     
                  
                        4.
                     
                     
                        Fil-każ fejn l-identifikazzjoni bijometrika tirritorna kampjun bijometriku (indikat bħala “tqabbila ogħla mil-limitu massimu'”) din hija identifikazzjoni pożittiva falza magħrufa (persuna oħra minbarra dik mistennija li tiġi rritornata).
                     
                  Il-passi 1 u 2 jappartjenu għall-proċess ta' verifika tal-identità li huwa parti mill-EES. Il-passi 3 u 4 ma jappartjenux għall-proċess ta' verifika tal-identità u jsiru biex titkejjel il-prestazzjoni tal-preċiżjoni bijometrika.
            L-FPIR (Rata ta' Identifikazzjoni Pożittiva Falza) tiġi kkomputata bħala:
            
               
            1.3.2.   Kejl tal-FNIR (Rata ta' Identifikazzjoni Negattiva Falza)
            
            Il-figura fil-punt 1.3.1 tapplika għad-deskrizzjoni li ġejja.
            Il-proċess ta' kejl għandu japplika l-loġika li ġejja meta l-ewwel żewġ stadji jkunu dejjem l-istess bħal dawk li jappartjenu għall-proċess ta' verifika tal-identità li huwa parti mill-EES:
            
                        1.
                     
                     
                        Persuna soġġetta għal reġistrazzjoni fl-EES tippreżenta kampjun ta' waħda miż-żewġ modalitajiet bijometriċi jew tat-tnejn li huma.
                     
                  
                        2.
                     
                     
                        Il-verifika bijometrika titwettaq bid-data ta' referenza bijometrika li tikkorrispondi mal-identità tal-persuna (il-pass 1 tal-figura msejħa “verifika awtomatika”).
                     
                  
                        3.
                     
                     
                        Għal sett kontinwu ta' kampjuni, tiġi akkwistata modalità bijometrika jew mill-istess persuna fil-każ li ġew ippreżentati ż-żewġ modalitajiet bijometriċi fl-istadju 1 jew minn persuna oħra li għaliha ġew attivati l-passi 1 u 2 ta' dan il-proċess). Il-bijometriċi kkombinati jintużaw biex issir identifikazzjoni fuq id-daqs komplut tal-gallerija, inkluża l-bijometrika tal-persuna/i li għaliha/għalihom jappartjeni l-kampjun bijometriku. Dan il-proċess ta' identifikazzjoni huwa mistenni li jrendi r-riżultat magħruf minħabba li l-kampjun bijometriku li jaqbel huwa inkluż fit-tqabbil.
                     
                  
                        4.
                     
                     
                        F'każ li l-modalità użata fil-pass 2 tkun tikkorrispondi mal-marki tas-swaba', issir identifikazzjoni (biex tiġi evalwata l-preċiżjoni tal-identifikazzjoni tal-marki tas-swaba') skont l-istess kundizzjonijiet imsemmija fil-paragrafu 3.
                     
                  
                        5.
                     
                     
                        F'każ fejn l-identifikazzjoni bijometrika ma tibgħatx lura l-kampjun bijometriku mistenni (indikat bħala “tqabbila ogħla mil-limitu massimu”) fil-lista ta' hits, din hija identifikazzjoni negattiva falza magħrufa.
                     
                  Il-passi 1 u 2 jappartjenu għall-proċess ta' verifika tal-identità li huwa parti mill-EES. Il-passi 3 u 4 ma jappartjenux għall-proċess ta' verifika tal-identità u jsiru biex titkejjel il-prestazzjoni tal-preċiżjoni bijometrika.
            Il-FNIR (Rata ta' Identifikazzjoni Negattiva Falza) tiġi kkomputata bħala:
            
               
            1.3.3.   Kejl tal-preċiżjoni bijometrika għall-verifika (Rata ta' Tqabbil Falz u Rata ta' Identifikazzjoni Negattiva Falza)
            
            
               
            Il-proċess ta' kejl għandu japplika l-loġika li ġejja:
            
                        1.
                     
                     
                        Persuna li għaliha tapplika l-EES tissottometti kampjun ta' waħda miż-żewġ modalitajiet bijometriċi.
                     
                  
                        2.
                     
                     
                        Il-verifika bijometrika titwettaq bid-data ta' referenza bijometrika li tikkorrispondi mal-identità tal-persuna (il-pass 1 tal-figura msejħa “verifika awtomatika”).
                        Il-passi 1 u 2 jappartjenu għall-proċess ta' verifika tal-identità li huwa parti mill-EES. Il-kejl tal-preċiżjoni bijometrika jibda minn hawnhekk.
                     
                  
                        3.
                     
                     
                        Il-verifika tal-kampjun bijometriku tiġi eżegwita vs għadd ta' kampjuni bijometriċi oħra meħuda b'mod aleatorju mill-gallerija bijometrika li ma tinkludix il-bijometrija pprovduta. Ir-riżultat mistenni huwa li l-verifiki se jfallu (din tirreferi għall-punt 2 tal-figura “verifiki magħrufa li mhumiex mgħammra”). Kwalunkwe tqabbil ikun ifisser nuqqas ta' qbil.
                     
                  L-istadju 3 jippermetti l-kalkolu tar-Rata ta' Identifikazzjoni Falza (it-tqabbil iseħħ ma' persuna oħra minbarra s-sid tad-data):
            
               
            Nota: In-numru ta' tqabbil mhux mgħammrin huwa n-numru ta' paraguni magħmula skont il-pass 3)
            Il-pass 2 jippermetti l-kalkolu tar-Rata ta' Identifikazzjoni Negattiva Falza (l-identifikazzjoni ma sseħħx mal-proprjetarju tal-bijometriċi), f'każ li l-identità tkun ġiet ikkonfermata b'mezzi oħra, fuq il-bażi ta'
            
               
            
               Nota: In-numru ta' paraguni mgħammra huwa msejjaħ “preżunt” peress li m'hemm l-ebda ċertezza assoluta li ma jkunx inkluż impostar fis-sett ta' identitajiet.
            1.4.   Sostituzzjoni tal-bijometriċi biex tittejjeb il-kwalità jew biex tiġi sostitwita stampa li ġiet estratta mill-eMRTD b'immaġni tal-wiċċ ta' qbid dirett tal-gallerija CS-EES
            
            Is-sostituzzjoni tal-bijometriċi għandha sseħħ biss wara li tkun saret verifika bijometrika b'suċċess tal-identità.
            1.4.1.   Sostituzzjoni tad-data tal-marki tas-swaba' maħżuna
            
            Il-proċedura għas-sostituzzjoni ta' data tal-marki tas-swaba' maħżuna, li ma tilħaqx il-kwalità meħtieġa, għandha tiġi deskritta fil-manwal prattiku msemmi fl-Artikolu 71 tar-Regolament (UE) 2017/2226.
            Fil-każ ta' bdil tal-id ix-xellugija mal-id il-leminija (jew vice versa), għandha tiġi mnedija identifikazzjoni bil-marki tas-swaba' li jkunu għadhom kif inqabdu biex tiggarantixxi li din ma tikkorrispondix ma' identità oħra diġà reġistrata fis-sistema.
            1.4.2.   Sostituzzjoni tal-immaġni tal-wiċċ maħżuna
            
            Il-proċedura għas-sostituzzjoni ta' immaġni tal-wiċċ maħżuna, li ma tilħaqx il-kwalità meħtieġa, jew li ġiet estratta miċ-ċippa tad-Dokument Elettroniku tal-Ivvjaġġar li Jinqara minn Magna, għandha tiġi deskritta fil-manwal prattiku msemmi fl-Artikolu 71 tar-Regolament (UE) 2017/2226.
            2.   RIŻOLUZZJONI
            2.1.   Marki tas-swaba'
            
            Il-CS-EES għandha tirċievi data tal-marki tas-swaba' ta' riżoluzzjoni nominali ta' 500 jew 1 000 ppi (b'devjazzjoni aċċettabbli ta' ± 10 ppi) b'256 livell griż.
            Id-data tal-marki tas-swaba' għandha tiġi sottomessa skont l-Aġġornament 2015 tal-istandard ANSI/NIST-ITL 1–2011 (jew verżjoni aktar ġdida) u kif speċifikat fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226.
            2.2.   Immaġnijiet tal-wiċċ
            
            2.2.1.   Definizzjoni
            
            Is-sistema CS-EES għandha tirċievi immaġnijiet tal-wiċċ b'riżoluzzjoni (fil-modalità portrait) ta' minimu ta' 600 pixel b' 800 pixel u massimu ta' 1 200 pixel bi 1 600 pixel.
            Il-wiċċ għandu jkollu spazju biżżejjed fi ħdan l-immaġni biex ikun żgurat li jkun hemm minimu ta' 120 pixel bejn iċ-ċentri tal-għajnejn.
            2.2.2.   Kuluri
            
            Meta tittieħed immaġini tal-wiċċ, din għandha tkun xbieha bil-kulur. F'każijiet eċċezzjonali meta immaġni bil-kulur ma tkunx tista' tinqabad, jista' jintuża l-qbid fuq skala żgħira jew qrib l-infra-aħmar. F'każ bħal dan, jekk il-kwalità tal-immaġini ta' skala żgħira jew ta' raġġi infra-aħmar tkun biżżejjed, tista' tintuża għall-verifika jew identifikazzjoni iżda mhux għar-reġistrazzjoni. L-immaġnijiet ta' skala griża huma aċċettati għar-reġistrazzjoni biss meta jiġu estratti miċ-ċippa tad-dokument tal-ivvjaġġar.
            Fil-manwal skont l-Artikolu 71 tar-Regolament (UE) 2017/2226, għandhom jiġu deskritti regoli speċifiċi dwar ix-xbihat tal-wiċċ qrib l-infra-aħmar.
            3.   UŻU TAL-BIJOMETRIKA
            3.1.   Dħul u Ħżin
            
            3.1.1.   Marki tas-swaba'
            
            CS-EES għandha taħżen id-data tal-marki tas-swaba' minn erbat iswaba' ċatti (3). Meta jkunu disponibbli, għandhom jintużaw il-marki tas-swaba' tas-swaba' li ġejjin: is-saba' l-werrej, is-saba' tan-nofs, is-saba' taċ-ċurkett, is-saba' ż-żgħir.
            Fejn ikun impossibbli li tinkiseb xi marka tas-swaba' billi jintużaw is-swaba' msemmija fuq in-naħa tal-lemin, l-erba' marki tas-swaba' għandhom jinġabru mil-id tax-xellug, fejn disponibbli. F'każijiet bħal dawn fejn l-impossibbiltà li jinkisbu erba' marki tas-swaba' tajba hija ta' natura temporanja, id-data dwar il-marki tas-swaba' għandha tkun immarkata b'mod espliċitu u, jekk l-impossibbiltà temporanja ma tkunx għadha teżisti, id-data tal-marki tas-swaba' tal-id għandhom jittieħdu mal-ħruġ jew ma' dħul sussegwenti skont l-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226 (impossibbiltà temporanja).
            Biex jintlaħaq il-limitu applikabbli, il-qabda mill-ġdid tad-datatal-marki tas-swaba' jekk ikun meħtieġ għandha ssir darbtejn għal kwalunkwe suġġett tad-data partikolari (jiġifieri għandu jsir total ta' tliet tentattivi ta' qbid). Tentattivi ta' qbid mill-ġdid għandhom jinvolvu l-użu tas-swaba' kollha kif sar fil-bidu.
            
               Data dwar il-marki tas-swaba' li ma tissodisfax il-limitu ta' kwalità applikabbli:
            
                        (1)
                     
                     
                        għandha tinħażen fl-CS-EES;
                        
                                    (a)
                                 
                                 
                                    għandhom isiru verifiki bijometriċi għal dik id-data;
                                 
                              
                                    (b)
                                 
                                 
                                    l-identifikazzjonijiet bijometriċi m'għandhomx isiru għal marki tas-swaba' li ma jissodisfawx il-limitu ta' kwalità ħlief fil-każ ta' skopijiet ta' infurzar tal-liġi;
                                 
                              
                  
                        (2)
                     
                     
                        għandhom jiġu mmarkati bis-sistema nazzjonali skont l-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226 (impossibbiltà teknika) li jippermettu l-qbid tagħhom fil-punt tal-qsim tal-fruntiera li jmiss.
                     
                  Il-fajl tan-NIST mibgħut mis-sistemi nazzjonali lil CS-EES u maħżun hemmhekk, għandu jkun fih ukoll il-kundizzjonijiet tar-reġistrazzjoni tal-marki tas-swaba' inkluż il-livell ta' monitoraġġ imwettaq mill-awtoritajiet u l-metodu użat għall-akkwist ta' erba' immaġni ċatti, kif speċifikat mill-NSI/NIST-ITL 1–2011: Aġġorna l-istandard tal-2015 (4) (jew verżjoni aktar ġdida).
            3.1.2.   L-Immaġni tal-Wiċċ
            
            CS-EES għandha taħżen l-immaġni live tal-wiċċ maqbuda fil-punt tal-qsim tal-fruntiera u ppreżentata bħala parti minn kontenitur NIST lejn CS-EES kif speċifikat mill-NSI/NIST-ITL 1–2011: Aġġorna l-istandard tal-2015 (jew verżjoni aktar ġdida).
            F'każijiet eċċezzjonali, fejn ikun impossibbli li tinkiseb xbieha tal-wiċċ ta' kwalità suffiċjenti mis-suġġett ħaj, tintalab ir-reġistrazzjoni miċ-ċippa tad-dokument ta' Dokument Elettroniku tal-Ivvjaġġar li Jinqara minn Magna (eMRTD) elettronika, fejn din tkun teknikament aċċessibbli u wara verifika elettronika ta' suċċess skont il-proċess li għandu jiġi deskritt fil-manwal prattiku msemmi fl-Artikolu 71 tar-Regolament (UE) 2017/2226.
            Immaġnijiet skanjati mill-paġna bijografika tad-dokument tal-ivvjaġġar m'għandhomx jintużaw u m'għandhomx jiġu trażmessi lill-CS-EES.
            Ir-ritratti tal-applikanti għal viża maħżuna fis-Sistema ta' Informazzjoni dwar il-Viża (VIS) stabbilita skont ir-Regolament (KE) Nru 767/2008 tal-Parlament Ewropew u tal-Kunsill (5) ma għandhomx jintużaw għat-twettiq ta' kwalunkwe verifika elettronika bijometrika jew identifikazzjoni mas-CS-EES.
            Minħabba raġunijiet prattiċi, il-limitu tal-kwalità tal-immaġnijiet tal-wiċċ maqbuda minn persuni ħajjin biss għall-finijiet ta' verifika kontra dawk maħżuna fil-CS-EES mhuwiex obbligatorju. Verifika b'suċċess skont il-limiti ta' punteġġ miftiehma li jaqblu, madankollu tkun teħtieġ immaġini bi kwalità suffiċjenti anki f'dawn il-każijiet.
            Biex jintlaħaq il-limitu ta' kwalità stabbilit, b'mod partikolari meta jkun impossibbli li wieħed joħroġ b'mod elettroniku immaġni tal-wiċċ miċ-ċippa ta' eMRTD (6) elettronika, għandhom japplikaw il-miżuri li ġejjin:
            
                        (1)
                     
                     
                        F'każijiet fejn l-immaġini ta' unità ta' qbid tal-wiċċ li tirreġistra l-immaġni f'kurrent kontinwu, il-qabda mill-ġdid għandha tittieħed fuq ammont suffiċjenti ta' ħin, biex l-immaġni ottimali miksuba fi ħdan il-fluss ta' qbid tiġi trażmessa lill-CS-EES. Kampjun ta' kwalità aktar baxxa mibgħut għandu jkun immarkat bħala tali minn CS-EES kif speċifikat fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226.
                     
                  
                        (2)
                     
                     
                        F'każijiet fejn l-unità ta' ġbir tal-wiċċ tirreġistra immaġnijiet statiċi individwali, meta tiġi attivata minn operatur, għandu jittieħed ammont suffiċjenti ta' qbid mill-ġdid, biex l-immaġni ottimali miksuba tiġi trażmessa lis-CS-EES. Kampjun ta' kwalità aktar baxxa trażmess għandu jiġi mmarkat bħala tali lill-CS-EES kif speċifikat fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226.
                     
                  Gwida tal-aħjar prattika li għandha tiġi segwita għall-qbid tal-immaġnijiet tal-wiċċ imsemmija fiż-żewġ punti preċedenti ta' dan il-paragrafu għandha tiġi inkluża fil-manwal prattiku msemmi fl-Artikolu 71 tar-Regolament (UE) 2017/2226.
            3.1.3.   Kompressjoni tal-immaġini
            
            
               Immaġnijiet tal-marki tas-swaba'
            
            L-algoritmu ta' kompressjoni li għandu jintuża għandu jsegwi r-rakkomandazzjonijiet NIST. Bħala riżultat, id-data tal-marki tas-swaba' b'riżoluzzjoni ta' 500 ppi għandha tiġi kompressa bl-użu tal-algoritmu WSQ (ISO/IEC 19794) filwaqt li data tal-marki tas-swaba' b'1 000 ppi għandha tuża l-istandard għall-kompressjoni tal-immaġni JPEG 2000 (ISO/IEC 15444–1) u s-sistema tal-ikkowdjar. Il-proporzjon tal-kompressjoni tal-mira huwa 15: 1.
            
               Immaġnijiet tal-wiċċ
            
            Immaġnijiet ikkompressati b'JPG (ISO/IEC 10918) jew JPEG 2000 (JP2) (ISO/IEC 15444–1) standard ta' kompressjoni tal-immaġni u sistema ta' kodifikazzjoni għandhom jiġu sottomessi lis-CS-SEI kif speċifikat fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226. Ir-rata massima ta' kompressjoni tal-immaġini permessa hija 1: 20.
            3.2.   Verifiki bijometriċi
            
            3.2.1.   Marki tas-swaba'
            
            CS-EES għandha tkun kapaċi twettaq verifiki bijometriċi billi tuża appartament wieħed, tnejn jew erba' swaba' ċatti.
            Fil-każ fejn jintużaw erba' swaba' ċatti, għandha tintuża data dwar il-marki tas-swaba' mis-swaba' li ġejjin: is-saba' l-werrej, is-saba' tan-nofs, is-saba' taċ-ċurkett, is-saba' ż-żgħir.
            F'każ fejn tintuża waħda jew tnejn swaba' ċatti, is-swaba' li ġejjin għandhom jintużaw awtomatikament:
            
                        (a)
                     
                     
                        saba' wieħed: saba' l-werrej;
                     
                  
                        (b)
                     
                     
                        żewġt iswaba': is-saba' l-werrej u s-saba' tan-nofs.
                     
                  Minflok, is-swaba' li ġejjin jistgħu jintużaw:
            
                        (a)
                     
                     
                        Saba' wieħed: l-ewwel saba' disponibbli għall-akkwist permezz tal-ordni li ġejja — is-saba' l-werrej, is-saba' tan-nofs, is-saba' taċ-ċurkett, is-saba' ż-żgħir.
                     
                  
                        (b)
                     
                     
                        Żewġt iswaba': l-ewwel żewġt iswaba' disponibbli biex jinxtraw bl-ordni li ġejja — is-saba' l-werrej, is-saba' tan-nofs u s-saba' taċ-ċurkett. Is-saba' ż-żgħir jista' jitqies ukoll bħala t-tieni wieħed (biss) għall-verifika, f'każ li ma teżisti ebda possibbiltà oħra.
                     
                  Fil-każijiet kollha:
            
                        (a)
                     
                     
                        Id-data dwar il-marki tas-swaba' għandha tinġabar mil-id użata għar-reġistrazzjoni.
                     
                  
                        (b)
                     
                     
                        Il-pożizzjoni tas-saba' tan-nofs għandha tiġi identifikata għal kull immaġini individwali tal-marki tas-swaba' mill-istandard ANSI/NIST-ITL 1-2011: Aġġorna l-istandard tal-2015 (jew verżjoni aktar ġdida).
                     
                  
                        (c)
                     
                     
                        Verifika bbażata fuq permutazzjoni (7) tiżgura li l-marki tas-swaba' minn kull wieħed miż-żewġ settijiet jitqabblu ma' xulxin, tkun xi tkun il-pożizzjoni tagħhom fis-sett. Għandu jkun possibbli li din il-funzjonalità tkun tista' tiġi attivata jew iddiżattivata fil-livell ċentrali, b'impatt fuq l-utenti kollha.
                     
                  F'każijiet ta' impossibbiltà fiżika temporanja jew permanenti biex jittiħdulhom il-marki tas-swaba', il-marki tas-swaba' għandhom dejjem jiġu identifikati kif speċifikat minn ANSI/NIST-ITL 1–2011: Aġġorna l-istandard tal-2015 (jew verżjoni aktar ġdida) u d-Dokument ta' Kontroll tal-Interface tal-EES
            3.2.2.   L-Immaġni tal-Wiċċ
            
            CS-EES għandha twettaq verifiki bijometriċi bl-użu ta' immaġni tal-wiċċ maqbuda ħajjin.
            3.3.   Identifikazzjonijiet u tfittxijiet bijometriċi
            
            3.3.1.   Għall-għanijiet definiti fil-Kapitolu 3 tar-Regolament (UE) 2017/2226
            
            Għal skopijiet oħra minbarra l-infurzar tal-liġi, konfigurazzjonijiet ta' tfittxija multipli għandhom ikunu disponibbli. Għandu jkun hemm mill-anqas konfigurazzjoni waħda ta' riċerka li tissodisfa dawn ir-rekwiżiti definiti fid-Deċiżjoni ta' Implimentazzjoni tal-Kummissjoni li tistabbilixxi rekwiżiti ta' prestazzjoni tas-Sistema ta' Dħul/Ħruġ (EES) (8) u konfigurazzjonijiet possibbli oħra ta' riċerka li jkollhom speċifikazzjonijiet ta' prestazzjoni tal-eżattezza differenti (inqas stretti jew aktar stretti).
            
               L-użu tal-marki tas-swaba'
            
            Għal finijiet oħra minbarra l-infurzar tal-liġi, CS-EES għandha twettaq identifikazzjonijiet u tfittxijiet bijometriċi jew b'erbat iswaba' ċatti, jew b'erbat iswaba' ċatti flimkien mal-immaġni tal-wiċċ maqbuda tal-wiċċ u biss fuq data bijometrika li tissodisfa l-limiti ta' kwalità applikabbli. L-identifikazzjoni bijometrika għandha ssir bl-użu tad-data tal-marki tas-swaba' b'mhux aktar minn immaġni waħda għal kull tip ta' saba' (identifikazzjoni NIST 1 sa 10).
            Għandha tintuża data dwar il-marki tas-swaba' mis-swaba' li ġejjin: is-saba' l-werrej, is-saba' tan-nofs, is-saba' taċ-ċurkett, is-saba' ż-żgħir. Għandhom jintużaw il-marki tas-swaba' mill-istess id, billi jibdew bl-id il-leminija.
            Id-data dwar il-marki tas-swaba' għandha tkun immarkata sew dwar liem saba' turi. F'każijiet ta' impossibbiltà fiżika temporanja jew permanenti, il-marki tas-swaba' għandhom dejjem jiġu identifikati kif meħtieġ kif speċifikat minn ANSI/NIST-ITL 1–2011: Aġġornament 2015 standard (9) (jew verżjoni aktar ġdida) u s-swaba' li jkun fadal, jekk ikun hemm, għandhom jintużaw.
            Fil-każ fejn l-identifikazzjonijiet jiġu mwettqa f'ambitu ieħor għajr il-kontrolli fuq il-fruntieri, is-sistema CS-EES għandha tkun kapaċi taċċetta l-marki tas-swaba' rrolljati mill-awtoritajiet b'aċċess għall-EES li jitħallew jintużaw ukoll f'marki tas-swaba' taħt regolament Ewropew differenti. Jekk l-awtorità twettaq identifikazzjoni bis-swaba' taż-żewġ idejn, il-CS-EES għandha twettaq żewġ identifikazzjonijiet, waħda bis-swaba' tan-naħa tal-lemin u waħda bis-swaba' tan-naħa tax-xellug.
            
               Kif tuża x-xbieha tal-wiċċ
            
            CS-EES għandha twettaq tfittxijiet bijometriċi billi tuża immaġni ħajja miġbura tal-wiċċ maqbuda flimkien ma' data tal-marki tas-swaba' skont ir-regoli definiti fit-taqsima ta' hawn fuq “L-użu ta' marki tas-swaba'”
            3.3.2.   Għal Finijiet ta' Infurzar tal-Liġi
            
            Għal finijiet ta' infurzar tal-liġi biss, it-tiftix jista' jsir fuq il-bażi tad-data bijometrika li ġejja:
            
                        —
                     
                     
                        settijiet ta' data dwar il-marki tas-swaba' li jkun fihom tal-anqas marka tas-swaba' waħda;
                     
                  
                        —
                     
                     
                        
                           data tal-marki tas-swaba' rrolljati u mhux segmentati;
                     
                  
                        —
                     
                     
                        marki tas-swaba' latenti;
                     
                  
                        —
                     
                     
                        immaġni tal-wiċċ flimkien ma' data tal-marki tas-swaba';
                     
                  
                        —
                     
                     
                        immaġni tal-wiċċ biss.
                     
                  Fil-każ ta' tiftix tal-marki tas-swaba', għandha ssir permutazzjoni (10) tal-idejn fl-ambitu tat-tiftix għall-infurzar tal-liġi. L-użu ta' permutazzjoni tal-idejn għandu jkun konfigurabbli (jippermetti/jiddiżattiva) fuq in-naħa ċentrali, b'impatt fuq l-utenti kollha.
            L-identifikazzjoni għal skopijiet ta' infurzar tal-liġi bil-marki tas-swaba' għandha ssir fuq il-marki kollha ta' marki tas-swaba' mingħajr kunsiderazzjoni għall-kwalità tal-marki tas-swaba', jew biss għal dawk li jilħqu ċertu limitu ta' kwalità definit fil-konfigurazzjoni ta' tfittxija tal-utent użata għat-tfittxija. Il-CS-EES għandha tipprovdi d-data bijometrika li tikkorrispondi lill-Istat Membru li jagħmel it-talba flimkien mal-indikazzjoni tal-kwalità tal-marki tas-swaba' rkuprati. F'każ ta' tqabbila ma' marki tas-swaba' ta' kwalità baxxa, l-awtorità tal-infurzar tal-liġi għandha tkun infurmata li huma meħtieġa verifiki addizzjonali sabiex jiġi kkonfermat it-tqabbil. Dawk li għandhom livelli baxxi li jindikaw “kwalità baxxa ta' data” li jeħtieġu verifiki addizzjonali għandhom ikunu speċifikati fl-ispeċifikazzjonijiet tekniċi msemmija fl-Artikolu 37(1) tar-Regolament (UE) 2017/2226.
            It-tiftixiet bijometriċi li jużaw il-modalità tal-immaġni tal-wiċċ biss jistgħu jiġu eżegwiti għall-iskop uniku tal-Artikolu 32(2) tar-Regolament (UE) 2017/2226. F'dak il-każ, l-utent għandu jispeċifika l-valur limitu tal-għadd ta' partiti kandidati rritornati. In-numru massimu ta' fajls mibgħuta lura huwa ta' erba' mija. Bħala l-ewwel pass, l-utent għandu jikseb aċċess għal mitejn l-aħjar fajls li jaqblu. Jekk ikun meħtieġ, l-aċċess għall-mitejn fajl li jifdal għandu jingħata mis-sistema, jekk l-utent jikkonferma li t-tfittxija inizjali ma tkunx wasslet għal tqabbil b'suċċess.
            
               (1)  https://www.nist.gov/services-resources/software/development-nfiq-20
            
               (2)  Fejn ikun possibbli għandha ssir valutazzjoni u validazzjoni tal-immaġnijiet tal-wiċċ skont il-kriterji tad-dokument ICAO 9303 § 3.9, u r-Rakkomandazzjoni Viżwali u tal-Utent Franċiż għall-Applikazzjonijiet għal Viża Franċiżi.
            
               (3)  It-terminu “ċatt” jintuża skont id-dizzjunarju ISO/IEC u huwa l-istess bħat-terminu “sempliċi” użat fl-istandard ANSI//NIST.
            
               (4)  ANSI/NIST-ITL 1-2011 Standard “Format tad-data għal skambju tal-informazzjoni tal-marki tas-swaba', marki fl-uċuh, farretti fil-wiċċ u tattoos (SMT, Scar Mark & Tattoo)”, disponibbli fuq is-sit: https://www.nist.gov/publications/data-format-interchange-fingerprint-facial-other-biometric-information-ansinist-itl-1-1.
            
               (5)  Regolament (KE) Nru 767/2008 tal-Parlament Ewropew u tal-Kunsill tad- 9 ta' Lulju 2008 dwar is-Sistema tal-Informazzjoni dwar il-Viża (VIS) u l-iskambju ta' data bejn l-Istati Membri dwar viżi għal perjodu qasir (Regolament VIS) (ĠU L 218, 13.8.2008, p. 60).
            
               (6)  Dan jista' jkun il-każ meta l-vjaġġaturi ma jkollhomx dokument elettroniku, jew f'każijiet fejn id-dokument tal-ivvjaġġar tagħhom ikun fih token tal-immaġni tal-wiċċ pjuttost milli l-immaġni nnifisha, kif permess mid-Dokument ICAO 9303, pereżempju.
            
               (7)  Permutazzjoni hija modalità ta' konfigurazzjoni speċifika tas-sistema ta' tqabbil bijometriku, li tiżgura li l-marki tas-swaba' minn kull wieħed miż-żewġ settijiet jitqabblu ma' xulxin, tkun xi tkun il-pożizzjoni tagħhom fis-sett. Dan jiżgura l-eliminazzjoni ta' żbalji umani potenzjali fir-rigward tal-ordni tas-swaba' kif ukoll l-ogħla preċiżjoni bijometrika possibbli għall-verifika.
            
               (8)  C(2019)1260.
            
               (9)  idem.
            
               (10)  Permutazzjoni tal-idejn tippermetti li wieħed iqabbel il-marki tas-swaba' minn naħa waħda ma' dik tal-oħra. Dan qed itejjeb il-preċiżjoni tat-tqabbil fil-każ li dan ma jkunx magħruf.